PROTIMONOPOLNÝ ÚRAD SLOVENSKEJ REPUBLIKY

ROZHODNUTIE

Číslo:	2010/VP/3/1/039	Bratislava 21 júna 2010	

Protimonopolný úrad Slovenskej republiky, odbor koncentrácií v správnom konaní vedenom pod č. 0003/OK/2010 začatom dňa 19.01.2010 na základe oznámenia koncentrácie podnikateľom PPF a.s. so sídlom Evropská 2690/17, 160 41 Praha 6, Česká republika, IČO: 250 99 345 vo veci koncentrácie podnikateľov PPF a.s. so sídlom Evropská 2690/17, 160 41 Praha 6, Česká republika, IČO: 250 99 345 a STABILITA, d.d.s., a.s. so sídlom Bačíkova 5, 040 01 Košice, IČO: 36 718 556

rozhodol

na základe § 10 ods. 1 zákona č. 145/1995 Z.z. o správnych poplatkoch v znení neskorších predpisov tak, že vracia podnikateľovi PPF a.s. so sídlom Evropská 2690/17, 160 41 Praha 6, Česká republika, IČO: 250 99 345 správny poplatok vo výške 3 319 eur (slovom tritísíctristodevätnásť eur). Správny poplatok bude vrátený na účet číslo: 2004540011/6000, vedený v PPF banka, a.s. so sídlom Evropská 2690/17, 160 41 Praha 6, Česká republika; IBAN: CZ09 6000 0000 0020 0454 0011; SWIFT: PMBPCZPPXXX.

Odôvodnenie:

1.	Protimonopolnému úradu Slovenskej republiky, odboru koncentrácií (ďalej len „úrad“) bolo dňa 19.01.2010 doručené faxom a listom doplnené dňa 20.01.2010 podnikateľom PPF a.s. so sídlom Evropská 2690/17, 160 41 Praha 6, Česká republika, IČO: 250 99 345 (ďalej len „PPF“) prostredníctvom právneho zástupcu JUDr. Petra Baka, advokáta BBH advokátska kancelária, s.r.o. so sídlom Gorkého 3, 811 01 Bratislava (ďalej len „právny zástupca“) oznámenie koncentrácie podľa § 10 ods. 10 zákona č. 136/2001 Z.z. o ochrane hospodárskej súťaže a o zmene a doplnení zákona Slovenskej národnej rady č. 347/1990 Zb. o organizácii ministerstiev a ostatných ústredných orgánov štátnej správy Slovenskej republiky v znení neskorších predpisov v znení neskorších predpisov (ďalej len „zákon“), ktoré bolo zaevidované pod č. 182/2010.

2.	Na základe vyššie uvedeného sa dňa 19. 01. 2010 začalo podľa § 25 ods. 1 zákona v spojení s § 18 ods. 2 zákona č. 71/1967 Zb. o správnom konaní (správny poriadok) v znení neskorších predpisov správne konanie vedené pod č. 0003/OK/2010 vo veci koncentrácie, ktorá má vzniknúť na základe Zmluvy o kúpe cenných papierov č. 06/2009/O320, ktorú uzatvoria podnikatelia Železnice Slovenskej republiky, Bratislava v skrátenej forme „ŽSR“ a PPF, ktorá je neoddeliteľnou prílohou Zmluvy o uzatvorení budúcej zmluvy o kúpe cenných papierov č. 05/2009/O320 uzatvorenej dňa 03.11.2009 medzi podnikateľmi PPF ako budúcim kupujúcim a Železnice Slovenskej republiky, Bratislava v skrátenej forme „ŽSR“ ako budúcim predávajúcim, v dôsledku čoho dôjde k získaniu priamej výlučnej kontroly podnikateľa PPF nad podnikom podnikateľa STABILITA, d.d.s., a.s. so sídlom Bačíkova 5, 040 01 Košice, IČO: 36 718 556.

3.	Správny poplatok za oznámenie koncentrácie podľa zákona č. 145/1995 Z.z. o správnych poplatkoch v znení neskorších predpisov (ďalej len „zákon o správnych poplatkoch“) vo výške 3 319 eur bol podnikateľom PPF zaplatený a na účet úrad prevedený dňa 26.05.2010.

4.	Dňa 17.06.2010 nadobudlo právoplatnosť rozhodnutie č. 2010/ZK/3/1/038 zo dňa 16.06.2010, ktorým úrad správne konanie vo veci predmetnej koncentrácie na základe § 32 ods. 2 písm. c) zákona zastavil, pretože dôvod na konanie nebol daný.

5.	Podľa § 10 ods. 1 zákona o správnych poplatkoch správny orgán, ktorý poplatok vybral, vráti ho v plnej výške, ak sa nemohol vykonať úkon alebo uskutočniť konanie bez zavinenia poplatníka, alebo ak bol poplatok zaplatený bez toho, aby bol na to poplatník povinný, ak pri jednotlivých položkách sadzobníka nie je ustanovené inak.

6.	Podnikateľ PPF prostredníctvom právneho zástupcu uviedol do Zápisnice vyhotovenej dňa 17.06.2010 číslo účtu, na ktorý sa má správny poplatok vrátiť  a ostatné identifikačné údaje, ktoré sú potrebné pre vrátenie správneho poplatku. 

7.	Na základe vyššie uvedeného úrad rozhodol tak, ako je uvedené vo výroku tohto rozhodnutia.

	
Poučenie:

Podľa § 10 ods. 6 zákona č. 145/1995 Z.z. o správnych poplatkoch v znení neskorších predpisov sa proti tomuto rozhodnutiu nemožno odvolať. Rozhodnutie nadobúda právoplatnosť dňom doručenia.

								Ing. Emília Babiaková
							    riaditeľka odboru koncentrácií

Rozhodnutie sa doručuje:

JUDr. Peter Bak
advokát
BBH advokátska kancelária, s.r.o.
Gorkého 3
811 01 Bratislava